MUNICIPIUL CRAIOVA

CONSILIUL LOCAL AL  MUNICIPIULUI CRAIOVA

HOTĂRÂREA NR.554
Consiliul Local al Municipiului Craiova, întrunit în şedinţa ordinară din data de 17.12.2009;

Având în vedere raportul nr.155435/2009 întocmit de Direcţia Patrimoniu prin care se propune concesionarea prin licitaţie publică a terenului aparţinând domeniului privat al municipiului Craiova, situat în str. Dr. Ion Cantacuzino – zona Pelendava şi rapoartele comisiilor de specialitate ale Consiliului Local al Municipiului Craiova nr.376, 377, 378, 379, 380/2009;  

În conformitate cu prevederile Legii nr.7/1996 a cadastrului şi a publicităţii imobiliare, republicată şi Legii nr.50/1991, republicată, privind autorizarea executării lucrărilor de construcţii, modificată şi completată;

În temeiul  art.36, alin.2, lit. c coroborat cu alin.5, lit. b, art.123 alin.2 şi art.45 alin.3 din Legea nr.215/2001, republicată,  privind administraţia publică locală;

HOTĂRĂŞTE:

Art.1. Se aprobă concesionarea prin licitaţie publică, pe o perioadă de 15 ani, a terenului apaţinând domeniului privat al municipiului Craiova, în suprafaţă de 45 mp., situat în str. Dr. Ion Cantacuzino – zona Pelendava, identificat în anexa nr.1 care face parte integrantă din prezenta hotărâre.

Art.2.  Se aprobă studiul de oportunitate al terenului identificat la art. 1, prevăzut în anexa nr. 2 care face parte integrantă din prezenta hotărâre.

Art.3. Valoarea de pornire pentru stabilirea redevenţei terenului concesionat va fi stabilită pe baza unui raport de evaluare, care va fi supus aprobării Consiliului Local al Municipiului Craiova.

Art.4. Se împuterniceşte Primarul Municipiului Craiova să desemneze comisia de atribuire a contractului de concesiune, să încheie şi să semneze contractul de concesiune.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico - Financiară, Direcţia Impozite şi Taxe şi Direcţia Juridică, Asistenţă de Specialitate şi Contencios Administrativ vor aduce la îndeplinire prevederile prezentei hotărâri.

